b'\n_START_ARTICLE_\nM\xc3\xa4yr\xc3\xa4nlammi\n_START_SECTION_\nMaantietoa\n_START_PARAGRAPH_\nLammen pinta-ala on 1,0 ha ja se on 100 metri\xc3\xa4 pitk\xc3\xa4 ja 100 metri\xc3\xa4 leve\xc3\xa4. Sen rantaviivan pituus on 350 metri\xc3\xa4 ja rannat ovat kokonaan suota. Lampi on autio, mutta sen luoteispuolella kulkee laskuojan alkuosan yli kulkee Mallinkaistenj\xc3\xa4rvelle johtava tie. J\xc3\xa4rvi ja sen l\xc3\xa4hiymp\xc3\xa4rist\xc3\xb6 on luonnonsuojelualuetta.\n_START_SECTION_\nVesist\xc3\xb6suhteet\n_START_PARAGRAPH_\nLampi kuuluu Kokem\xc3\xa4enjoen vesist\xc3\xb6ss\xc3\xa4 Vanajan reitin valuma-alueella Puujoen alueeseen. Se jaetaan viel\xc3\xa4 Hein\xc3\xa4joen valuma-alueeseen, johon lampi kuuluu. Lammen vedenpinnan korkeus on 128,5 metri\xc3\xa4 mpy. Lampeen on kaivettu oja, joka tasaa vedenkorkeutta lammessa. Oja laskee Saukonlammiin, jonka laskuoja yhtyy Sammalj\xc3\xa4rvenojaan. Vedet virtaavat Hein\xc3\xa4joen, Puujoen ja Hiidenjoen kautta Vanajaveteen.\n_START_SECTION_\nHistoriaa\n_START_PARAGRAPH_\nVuoden 1964 peruskartassa lammen osittain luontaista laskuojaa oli parannettu kaivamalla lammesta suon reunalle laskuojaa, mutta seuraavassa vuoden 1979 kartassa koko oja oli perattu suoraksi ojaksi.'